**Številka: 122-0015/2023-03102**

**Datum: 20. 09. 2023**

**OBČINSKI SVET OBČINE RAVNE NA KOROŠKEM**

|  |  |
| --- | --- |
| **ZADEVA:** | **Pravilnik o dodeljevanju donatorskih sredstev namenjenih oškodovanim občanom za odpravo posledic neurja iz avgusta 2023 v Občini Ravne na Koroškem** |
| **STOPNJA POSTOPKA:** | Skrajšani postopek.  |
| **PRAVNE PODLAGE:** | 21. in 29. člen Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 – ZIUOOPE) ter 19. člen Statuta Občine Ravne na Koroškem (Uradno glasilo slovenskih občin, št. 16/2016 in 9/2022). |
| **NAMEN:** | Obravnava in sprejem pravilnika |
| **PREDLAGATELJ:** | Župan dr. Tomaž Rožen |
| **POROČEVALEC:** | Darja Čepin, višja svetovalka II |

**UTEMELJITEV:**

1. **Ocena stanja:**

Občina Ravne na Koroškem ima za potrebe razdeljevanja denarnih pomoči socialno ogroženim občanom sprejet pravilnik o dodeljevanju denarnih pomoči v Občini Ravne na Koroškem, ki pa ne zajema določil o razdeljevanju donatorskih sredstev za primere ob elementarnih nesrečah.

1. **Razlogi za sprejem:**

Občina bo s sprejetjem posebnega pravilnika za razdeljevanje donatorskih sredstev zagotovila pomoč osnovnih življenjskih potrebščin prizadetim v poplavah in zemeljskih plazovih. Gre za korak k olajšanju bremena, ki ga je prinesla nepričakovana naravna nesreča. Dodeljena sredstva bodo namenjena prizadetim prebivalcem z upoštevanjem različnih stopenj škode na njihovih domovih in zemljiščih.

**c) Cilji, načela in predlogi rešitev:**

**Javni interes:**

Zagotovitev socialne varnosti in pravice do osebnega dostojanstva ter s pomočjo denarnih pomoči zadovoljevanje osnovnih življenjskih potreb prizadetim v poplavah.

**Cilji:**

Z donatorskimi sredstvi želimo pomagati prizadetim občanom pri sanaciji in odpravi posledic naravne nesreče.

**Načela**, ki smo jih upoštevali pri pripravi predloga:

* načelo zakonitosti;
* načelo gospodarnosti;
* načelo pravičnosti;
* načelo ekonomičnosti in hitrosti postopka;
* načelo ciljne usmerjenosti prejemkov;
* načelo enakosti.

**Predlogi rešitev:**

Predlagan pravilnik določa pogoje, način in merila za razdelitev donatorskih sredstev ter drugih oblik pomoči, ki jih je občina prejela za odpravo posledic poplav in zemeljskih plazov iz avgusta 2023.

**d) Primerljive rešitve v drugih občinah**

Občine na prizadetih območjih pripravljajo podobne rešitve.

**OCENA FINANČNIH POSLEDIC:**

Sredstva na proračunski postavki, ki bodo predmet delitve, se bodo razdelile po stanju proračunske postavke na dan delitve.

**PRISTOJNI DELOVNI TELESI OS:**

* Odbor za zdravstvo in socialno varstvo
* Komisija za statut in normativno pravne akte

**Predlogi sklepov za seje delovnih teles:**

**ODBOR ZA ZDRAVSTVO IN SOCIALNO VARSTVO**

Odbor za zdravstvo in socialno varstvo je obravnaval Predlog Pravilnika o dodeljevanju donatorskih sredstev namenjenih oškodovanim občanom za odpravo posledic neurjaiz avgusta 2023 v Občini Ravne na Koroškem in predlaga Občinskemu svetu Občine Ravne na Koroškem, da ga sprejme.

**KOMISIJA ZA STATUT IN NORMATIVNO PRAVNE AKTE**

Komisija za statut in normativno pravne akte je obravnavala Predlog Pravilnika o dodeljevanju donatorskih sredstev namenjenih oškodovanim občanom za odpravo posledic neurjaiz avgusta 2023 v Občini Ravne na Koroškem in ugotavlja, da je predlog pripravljen v skladu z zakonodajo in je primeren za obravnavo na seji občinskega sveta.

**PREDLOG SKLEPA ZA OBČINSKI SVET:**

**Občinski svet občine Ravne na Koroškem sprejme Pravilnik o dodeljevanju donatorskih sredstev namenjenih oškodovanim občanom za odpravo posledic neurja iz avgusta 2023 v Občini Ravne na Koroškem.**

**Pravilnik se objavi v Uradnem glasilu slovenskih občin.**

|  |  |
| --- | --- |
| Pripravila:Darja Čepin, višja svetovalka IITadej Ošlovnik, višji svetovalec III | **Župan****Občine Ravne na Koroškem****dr. Tomaž Rožen** |

**PRILOGE:**

* predlog pravilnika